HIRDETMÉNY
TELEPÜLÉSKÉPI ARCULATI KÉZIKÖNYV ÉS
TELEPÜLÉSKÉPI RENDELET KÉSZÍTÉSÉRŐL
Ezúton tájékoztatom a Tisztelt Lakosságot, hogy Csabaszabadi Község Önkormányzata megkezdte a településképi arculati kézikönyv és a településképi rendelet készítését. A Képviselő-testületnek – a településkép védelméről szóló 2016. évi LXXIV. törvénynek megfelelően, és a település építészeti karakterének minőségi alakulása érdekében – 2017. október 1. napjáig településképi rendeletbe kell foglalnia a településképre vonatkozó előírásokat. A 314/2012. (XI. 8.) Korm. rendeletnek megfelelően a teljes közigazgatási területre készülő településképi rendelet szakmai megalapozására településképi arculati kézikönyvet (TAK) kell készítenie.
 A minőségi lakókörnyezet az emberi lét méltóságának alapfeltétele. Ennek megteremtésében és megőrzésében segíti a települések önkormányzatait és a lakosságát a településkép védelméről szóló 2016. évi LXXIV. törvény. A Miniszterelnökség és a Magyar Építész Kamara által szakmailag előkészített törvény a helyi polgárok bevonásával gondoskodik a település épített, tájképi és településképi értékeinek védelméről.
 A kézikönyv és a településképi rendelet megalkotása során gondoskodni kell a széleskörű társadalmi bevonásról és a nyilvánosság biztosításáról.
Ennek megfelelően a partnerek körét alkotják a község lakosai, a község közigazgatási területén ingatlannal rendelkezni jogosultak, a közműszolgáltató szervezetek, a község területén működő civil szervezetek, érdekképviseleti szervek és a környezet védelméről szóló 1996. évi LIII. törvény szerinti egyesületek helyi szervezetei.
Tájékoztatjuk a helyi lakosságot, partnereket, hogy a településképi arculati kézikönyv és a településképi rendelet elkészítése tárgyában Csabaszabadi Község Önkormányzata lakossági fórum keretében tart véleményező egyeztető megbeszélést.
A lakossági fórum helye:
Csabaszabadi Humán épület nagyterem
5609 Csabaszabadi, Apácai út 2.
 
A lakossági fórum időpontja: 2017. november hó 24. (péntek) 17.00

[bookmark: _GoBack]Javaslatokat, észrevételeket, véleményt lehet nyilvánítani a lakossági fórumon, vagy írásban a következő címekre lehet 2017. december 4. napjáig megküldeni:
Csabaszabadi Község Önkormányzata, 5609 Csabaszabadi, Apácai út 6. címre vagy csabaszabadionk@globonet.hu elektronikus levélcímre.
Csabaszabadi, 2017. november 10.
                                                                         Szeverényi Attiláné
 polgármester

